Wenche Halvorsen Stensrud

Wenche Halvorsen Stensrud (født 26. april 1954 i Fredrikstad) er en norsk tidligere håndballspiller. Hun har 91 kamper for Norges kvinnelandslag i håndball i perioden juli 1978 til januar 1984 og gjorde 211 mål. Stensrud deltok i Håndball-VM 1982 for kvinner, der Norge kom på 7. plassen.

Stensrud (den gang Halvorsen) var toppscorer (skytterdronning) i Eliteserien i håndball for kvinner i sesongen 1982/83 (153 mål) og sesongen 1985/86 (168 mål), da hun spilte for Skjeberg IF.

Etter sin aktive karriere ble Wenche Stenrud håndballtrener. I ti år var hun landslagstrener for norske ungdomslandslag. I mange år (1995-2016 med opphold 2000-2004) arbeidet hun med videoanalyser for Norges kvinnelandslag i håndball, og ble i 2017 trener for det norske rekruteringslandslaget.

Referanser 

Personer fra Fredrikstad kommune
Norske håndballspillere
Spillere i Håndball-VM 1982 for kvinner
Trenere i Håndball-EM 2010 for kvinner